Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo Europos parlamento ir Tarybos reglamentas dėl keleivių vežėjų jūra ir vidaus vandenimis atsakomybės avarijų atveju iš dalies keičianti(s) Komisijos Pasiūlymą pagal EB sutarties 250 straipsnio 2 dalį /* KOM/2008/0831 galutinis - COD 2005/0241 */





[pic] | EUROPOS BENDRIJŲ KOMISIJA | Briuselis, 26.11.2008 KOM(2008) 831 galutinis 2005/0241 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo EUROPOS PARLAMENTO IR TARYBOS REGLAMENTAS dėl keleivių vežėjų jūra ir vidaus vandenimis atsakomybės avarijų atveju IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2005/0241 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo EUROPOS PARLAMENTO IR TARYBOS REGLAMENTAS dėl keleivių vežėjų jūra ir vidaus vandenimis atsakomybės avarijų atveju (Tekstas svarbus EEE) 1. Įvadas EB sutarties 251 straipsnio 2 dalies trečios pastraipos c punkte numatoma, kad Komisija turi pateikti nuomonę dėl Europos Parlamento antrojo svarstymo metu pasiūlytų pakeitimų. Toliau pateikiama Komisijos nuomonė dėl devyniolikos Europos Parlamento priimtų pakeitimų. 2. PAGRINDINIAI FAKTAI PERDAVIMO Europos Parlamentui ir Tarybai data (dokumentas COM(2005) 592 galutinis – 2005/0241(COD)) | 2006 m. vasario 13 d. | Regionų komiteto nuomonės pateikimo data | 2006 m. birželio 15 d. | Ekonomikos ir socialinių reikalų komiteto nuomonės pateikimo data | 2006 m. rugsėjo 13 d. | Europos Parlamento nuomonės pateikimo data (pirmasis svarstymas) | 2007 m. balandžio 25 d. | Iš dalies pakeisto Komisijos pasiūlymo pateikimo data | 2007 m. spalio 22 d. | Bendrosios pozicijos priėmimo data | 2008 m. birželio 6 d. | Europos Parlamento nuomonės pateikimo data (antrasis svarstymas) | 2008 m. rugsėjo 24 d. | 3. Komisijos pasiūlymo tikslas Pasiūlymo tikslas – visiems bet kokiu maršrutu laivais keliaujantiems keleiviams bei jų vežėjams parengti suderintą teisinę sistemą, kuria būtų nustatytos jų teisės ir pareigos. Kad būtų užtikrintas ne tik teisingiausias nuostolių atlyginimas, bet ir geriausia avarijų prevencija, turi būti atliktas esminis suderinimas. Į Bendrijos teisę reikia įtraukti Tarptautinės jūrų organizacijos 1974 m. Atėnų konvencijos dėl keleivių ir jų bagažo vežimo jūra (toliau – Atėnų konvencija) 2002 m. protokolą. Atėnų konvencija yra šiuolaikiškas dokumentas, kuriame aiškiai nustatomos keleivių ir vežėjų teisės bei pareigos; joje numatoma vežėjų jūra ir vidaus vandenimis atsakomybės ne dėl vežėjų kaltės įvykusių avarijų atvejais sistema, nustatomos gana didelės maksimalios kompensacijų sumos, reikalaujama, kad visi vežėjai būtų sudarę draudimo sutartis, ieškovams leidžiama į draudiką dėl žalos atlyginimo kreiptis tiesiogiai. Dar reikia pažymėti, kad valstybės narės ir Bendrija rengiasi tapti Atėnų konvencijos susitariančiosiomis šalimis[1]. Įtraukus Atėnų konvenciją, teks atlikti tam tikrų pritaikymų. - Atėnų konvencija taikoma tik tarptautinio jūrų transporto srityje. Komisija siūlo išplėsti jos taikymo sritį įtraukiant kabotažą (jūrų priekrančių laivybą vienos valstybės narės teritorijoje) ir vidaus vandens kelių transportą. - Siekdama suderinimo, kuris būtų naudingas tiek keleiviams, tiek vežėjams, Komisija siūlo nebetaikyti vieno Atėnų konvencijos punkto, kuriuo remdamasi valstybė narė gali vienašališkai nustatyti aukštesnes, negu numatyta Konvencijoje, kompensacijų viršutines ribas. Be to, Komisija priėmė vieną Europos Parlamento pirmuoju svarstymu priimtą pakeitimą, kuriuo siekiama visiems nukentėjusiesiems užtikrinti, kad visais minėtais atvejais jie gaus Atėnų konvencijoje nustatyto dydžio nuostolių atlyginimą. Dabartinėmis aplinkybėmis iš tiesų būtų galima remtis ir Atėnų konvencija, ir kita Konvencija dėl vežėjų atsakomybės ribojimo, kurioje, nustačius bendrąją viršutinę kompensacijų avarijų atvejais ribą, nukentėjusiesiems mokamos kompensacijos būtų sumažintos. - Įtraukiama priemonė, kuria siekiama palankiau kompensuoti žalą už riboto judumo keleivių įrangą. - Įvedama išankstinio mokėjimo prievolė. - Įvedama prievolė informuoti keleivius apie jų teises. 4. Komisijos nuomonė dėl Europos Parlamento siūlomų pakeitimų 4.1. Pakeitimai, kuriems Komisija pritarė 4.1.1. Pakeitimai, kuriems Komisija pritarė visiškai - Pakeitimams 2, 7, 8, 9, 10, 12, 13, 16, 18 ir 19 visiškai pritarta. 4.1.2. Pakeitimai, kuriems Komisija pritarė iš dalies - 1 pakeitim ui pritarta tik iš dalies. Komisijai nepriimtinas šio pakeitimo paskutinis sakinys, iš kurio galima suprasti, kad privalomojo draudimo sistemos įdiegimas neturi sukelti padarinių esamoms draudimo sistemoms. Iš tiesų privalomojo draudimo sistemos įdiegimas neišvengiamai sukels padarinių kai kuriems subjektams, nors visos draudimo rinkos struktūros paliesti jis neturėtų. - 3 ir 17 pakeitimams pritarta tik iš dalies. Komisija mano, kad nerealistiška reikalauti pateikti keleiviams visą informaciją; tai reikštų, kad jiems reikia pateikti atitinkamų teisės aktų kopijas, taip pat visus civilinio proceso dokumentus. 3 ir 17 pakeitimais dar siekiama, kad informacija keleiviams būtų pateikiama prieš įsėdant į laivą; atsižvelgiant į reglamento taikymo sritį, nagrinėjamais atvejais tai ne visada įmanoma. Reglamentas iš tiesų taikomas tais atvejais, kai sutartis sudaryta trečiojoje šalyje. Tada galima užtikrinti tik tai, kad informacija keleiviui bus pateikta jam įsilaipinus į laivą. - 14 pakeitimui pritarta tik iš dalies. Komisija nesutinka, kad būtų panaikinta bendrosios pozicijos 5 straipsnio antroji dalis, kurioje aprašomas kompensavimo mechanizmas teroristų išpuolio atveju. - 15 pakeitimui pritarta tik iš dalies. Komisijos nuomone, užtikrinti tam tikros sumos išankstinio mokėjimo nuolatinės negalios atvejais nereikėtų. Komisija primena, kad išankstinis mokėjimas turi būti mokamas keleivio mirties ar sunkių sužalojimų atvejais, tačiau negalios atvejais turi būti atlikta negalios nustatymo procedūra, kuri užima tam tikrą laiką, o tai nesuderinama su išankstinio mokėjimo skuba. 4.2. Pakeitimai, kuriuos Komisija atmetė - 4 pakeitim as nepriimtinas, nes jis nebeatitinka esamos padėties. Jį pateikiant remtasi procedūra, pagal kurią bet koks Konvencijos dalinis pakeitimas ateityje automatiškai įtraukiamas į Bendrijos teisę, jeigu Komisija komitologijos procedūros tvarka nepriima priešingo reglamento. Bendrojoje pozicijoje laikomasi kitokio požiūrio, ir Komisija pritarė tokiam pakeitimui: Atėnų konvencijoje nustatytų kompensacijų ribų daliniai pakeitimai galės būti įtraukti, kai vadovaujantis reguliavimo procedūra su tikrinimu bus priimtas Komisijos reglamentas. Bet kokie kiti Konvencijos pakeitimai bus priimami pagal bendro sprendimo priėmimo procedūrą. - 5 pakeitimas nepriimtinas, kadangi tai bendro pobūdžio pareiškimas, netinkantis šiam specialiam su Europos jūrų saugumo agentūros užduočių persvarstymu susijusiam reglamentui. 5. Išvada Atsižvelgdama į EB sutarties 250 straipsnio 2 dalį, Komisija iš dalies keičia pasiūlymą taip, kaip pirmiau išdėstyta. [1] 2003 m. birželio 24 d. Tarybos sprendimo pasiūlymas Europos bendrijai sudaryti 1974 m. Atėnų konvencijos dėl keleivių ir jų bagažo vežimo jūra protokolą (COM(2003) 375).Šiuo metu svarstomas.